'SA se regstellendeaksievergrype op pad na VN' | Maroela Media
President vergader met staatsdiensvakbond
Standbeelde: Een grootte pas almal-benadering gaan nie werk nie
Weg gebaan vir privaat kragprodusente
Agt polisiebeamptes in hof oor diefstal
DA sê ook onwettige besetters moet Airbnb-eiendom verlaat
Verbruikersake: Dís hoe skuldberading in donker tyd kan help
Hongersnood onder kinders in Suid-Afrika
Kyk: Maya op die kruin van die golf
Bulle reeds op rugby se pad van verandering
Selfs minder toeskouers nou by Franse Ope
Messam sê ook Burger was die taaiste
Lei vroue én mans op teen geslagsgebaseerde geweld
'SA se regstellendeaksievergrype op pad na VN'
9 Junie 2015
Die vakbond Solidariteit het gesê meer as 300 000 Suid-Afrikaners oor die hele ras- en politieke spektrum heen het die afgelope twee maande steun betoon vir sy klag by die Verenigde Nasies (VN) oor regstellende aksie.
Solidariteit se klag hou verband met die regering se verontagsaming van die VN-konvensie wat ten doel het om alle vorme van rassediskriminasie te elimineer.
Dirk Hermann, bestuurshoof van Solidariteit, het gesê die vakbond se klag neem die vorm aan van 'n skaduverslag wat die vakbond in Augustus vanjaar aan die VN se komitee vir die uitwissing van alle vorme van rassisme (CERD) gaan voorlê. "CERD maak voorsiening daarvoor dat burgerlike organisasies 'n regering kan verkla deur middel van 'n skaduverslag wat voorgelê word in reaksie op die betrokke regering se eie verslag aan CERD."
Verskeie meningsvormers het vandag by 'n insetkonferensie in Kaapstad insette gelewer op Solidariteit se verslag en hul steun vir die vakbond se veldtog betoon. Dit sluit onder andere in dr. Danny Titus, uitvoerende direkteur van kultuur by die Afrikaanse Taal en Kultuurvereniginge (ATKV), René Govender, nasionale projekkoördineerder van die Confederation of South African Workers' Unions (Consawu) en advokaat Paul Hoffman.
Hermann meen die reuse-steun vir die vakbond se klag teen die Suid-Afrikaanse regering is tekenend van die publiek se misnoeë met die staat se vernietigende regstellende aksiepraktyke.
"Ons vertrou dat die publiek se insette ons klag teen die regering sal versterk. Ons is dankbaar vir elkeen wat hul steun gewys het en insette op ons verslag gelewer het. Ons is hoopvol dat ons verslag die omvang van die negatiewe effek wat die regering se toepassing van regstellende aksie op almal in Suid-Afrika het, onder die VN se aandag sal bring," het Hermann gesê.
Volgens hom is dit die eerste keer sedert 1994 dat die Suid-Afrikaanse regering by die VN vir rassediskriminasie aangekla word. "Die kern van die klag is dat die Suid-Afrikaanse regering se absolute fokus op rasseverteenwoordiging teen die bepalings van CERD indruis. Die staat se rassebeleid gaan verder as wat regstellende aksie internasionaal toegelaat word en voldoen nie meer aan die internasionale vereiste van regstellende aksie nie," het Hermann gesê.
Drie vas ná hulle egpaar op Vrystaat-plaas oorval
Mpumalanga-plaasaanval: Verdagte in hof
Gedagte vir die dag: Kleingeloof
Ek is bly dit gaan gebeur ek indersteun dit 100 persent. Die rasse ding raak nou ernstig en daar moet ingegryp word. Die anc moet stop gesit word.
Ons het gestem vir die ontbanning van ANC, SAKP, PAC ens. terwyl ons in ons harte geweet het dat De Klerk die vrug ryp wou druk. Hierdie kommunistiese organisasies het regoor die wêreld waar hulle regeer net een motto: "Rule by the gun" Dit is nou te laat vir omkeer. Ons sal n ander rigting moet inslaan en ophou aanvaar dit sal môre beter gaan. Dit sal nie.
Ongelukkig het die VN ( en trawante) die Kommuniste hier aan bewind gesit, so dis bietjie om te gaan kla oor Sannie by Sannie se ma.